ئادەتتىكى ئۇرۇش دۈشمەننى ئۇدۇل قارىتىلغان قوشۇن بىلەن توسۇش،جانلىق قوشۇن بىلەن غەلىبە قازىنىش تەرىقىسىدە ئېلىپ بېرىلىدۇ. شۇڭا، ئۇستىلىق بىلەن غەلبە قازىنىشقا ماھىر سەركەردىنىڭ ئۇرۇش قىلىش ئۇسۇلى خۇددى ئاسمان بىلەن زېمىننىڭ ھەركىتىدەك چەكسىز ئۆزگىرىپ تۇرىدۇ، خۇددى دەريا-ئېقىنلارنىڭ ئېقىشىدەك مەڭگۈ پۈتمەيدۇ. تامانلىنىشنى ۋە قايتا باشلىنىشى خۇددى ئاي بىلەن كۇننىڭ ئايلىنىشىغا ئوخشايدۇ؛ غايىپ بولىشى ۋە قايتا  پەيدا بولىشى خۇددى تۆت پەسىلنىڭ ئالمىشىشىغا ئوخشايدۇ. مۇزىكىنىڭ ئاھاڭى بەش گاممادىن ئاشمايدۇ، ئەمما بەش گاممانىڭ ئۆزگەرگەن ئاھاڭلىرىنى ئاڭلاپ تۆگەتكىلى بولمايدۇ؛ رەڭنىڭ تۈرى بەش خىل تۈستىن ئاشمايدۇ، ئەمما بەش خىل رەڭنىڭ ئۆزگەرگەن تۈرىنى كۆرۇپ تۇگەتكىلى بولمايدۇ؛ لەززەت بەش خىل تەمدىن ئاشمايدۇ، ئەمما بەش خىل تەمنىڭ ئۆزگەرگەن تۈرىنى تېتىپ تۇگەتكىلى بولمايدۇ؛ ئۇرۇش تاكتىكىسى 《جانلىق》 ۋە 《ئۇدۇل》 جەڭ قىلىشتىن نېرى بارمايدۇ، 《جانلىق 》 ۋە 《ئۇدۇل》 جەڭ قىلىش تاكتىكىسىنىڭ ئۆزگىرىشى چەكسىز بولىدۇ.《جانلىق》 جەڭ قىلىش  بىلەن 《ئۇدۇل》 جەڭ قىلىش تاكتىكىسىنىڭ بىر-بىرىگە ئايلىنىشى خۇددى بىر-بىرىگە چەمبەرچەس قىلىپ چېتىلغان قىلىپ چېتىلغان باش-ئايىغى يوق ھالقىغا ئوخشايدۇ، كىممۇ ئۇنىڭ چېكىگە يېتەلىسۇن؟